पाएं अपने शहर की ताज़ा ख़बरें और फ्री ई-पेपरडाउनलोड करें
मुख्यमंत्री द्वारा लाॅन्च करने के साथ ही जिले में शनिवार से मुख्यमंत्री चिरंजीवी स्वास्थ्य बीमा योजना लागू हो गई है। इसमें जिला अस्पताल समेत सभी सीएचसी को भी जोड़ा गया है। योजना में 850 रुपए के प्रीमियम का भुगतान कर 5 लाख तक के स्वास्थ्य बीमा का लाभ उठा सकते हैं। सरकार द्वारा कोरोना और डायलिसिस के उपचार को भी योजना से जोड़ा गया है।
कलेक्टर पीयूष समारिया ने बताया कि स्वास्थ्य बीमा योजना में जिले के सीएचसी महवा, सिकराय, पापडदा, सिकन्दरा, रामगढ पचवारा, लालसोट, बसवा, लवाण, गीजगढ, सैंथल, बांदीकुई, मंडावरी, भांडारेज, मंडावर, बडागांव सहित जिला अस्पताल को भी जोडा गया है। इसके अलावा चयनित प्राइवेट हाॅस्पिटल में भी पात्र परिवारों को 5 लाख रूपये तक का निशुल्क स्वास्थ्य बीमा योजना का लाभ मिलेगा। योजना के लाॅचिंग कार्यक्रम में कलेक्टर के साथ विधायक मुरारीलाल मीणा व अन्य अधिकारी वीसी के माध्यम से जुड़े।
31 तक करा सकते हैं रजिस्ट्रेशन
योजना का लाभ लेने के लिए 31 मई तक ई-मित्र के माध्यम से रजिस्ट्रेशन कराया जा सकता है। इसके लिए जनाधार कार्ड को अनिवार्य किया गया है। वहीं उपचार के दौरान योजना की पॉलिसी का प्रिंट और जनआधार कार्ड या जनाधार कार्ड पंजीयन रसीद साथ लेकर जाना होगा। यह योजना पूरी तरह कैशलैस है, जिसमें 5 लाख रूपए तक के उपचार के लिए किसी भी प्रकार का शुल्क नहीं लिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn